ดัชนีหุ้นปิดบวก 5.76 จุด
ดัชนีหุ้นภาคเช้าวันที่ 4 ส.ค.ปิดตลาดที่ระดับ 870.24 จุด เพิ่มขึ้น 5.76 จุด&nbsp; มูลค่าการซื้อขาย 16,298 ล้านบาท
4 ส.ค. 2553

ดัชนีหุ้นภาคเช้าวันที่ 4 ส.ค.ปิดตลาดที่ระดับ 870.24 จุด เพิ่มขึ้น 5.76 จุด  มูลค่าการซื้อขาย 16,298 ล้านบาท
ตลาดหุ้นวันที่ 4 ส.ค. ดัชนีหุ้นเปิดตลาดที่ระดับ 868.95 จุด  และขยับขึ้นแตะระดับสูงสุดที่ 870.99  จุด หลังจากนั้นอ่อนตัวลงเล็กน้อยมาและมาปิดตลาดภาคเช้าที่ระดับ 870.24 จุด เพิ่มขึ้น 5.76 จุด หรือ 0.67% มูลค่าการซื้อขายยังคงหนาแน่น 16,298 ล้านบาท  แรงเก็งกำไรส่วนใหญ่มาจากหุ้นขนาดกลาง 
นักวิเคราะห์โบรกเกอร์ กล่าวว่า บรรยากาศการลงทุนในหุ้นไทยขณะนี้ออกมาเป็นเชิงบวก หลังจากทุนต่างชาติยังหนุนเข้ามาลงทุนในตลาดหุ้นอย่างต่อเนื่อง ช่วยดันดัชนีหุ้นยังปรับตัวบวก และคาดการณ์ผลประกอบการไตรมาส 2 นี้ จะออกมาดี
ในช่วงบ่ายดัชนีหุ้นยังมีความผันผวนสูง และระหว่างทางอาจมีแรงขายทำกำไร แต่แนวโน้มยังเป็นบวก หากทุนต่างชาติไหลเข้ามาอย่างต่อเนื่องมีโอกาสยืนเหนือระดับ 870 จุดได้ โดยปรับแนวต้านเป็น 875 จุด และแนวรับระดับ 866 จุด